[pic] | KOMISIA EURÓPSKYCH SPOLOČENSTIEV |

Brusel, 19.12.2007

KOM(2007) 856 v konečnom znení

2007/0297 (COD)

Návrh

NARIADENIE EURÓPSKEHO PARLAMENTU A RADY,

ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel

(predložený Komisiou)

DÔVODOVÁ SPRÁVA

KONTEXT NÁVRHU |

Dôvody a ciele návrhu Vnútorný trh pozostáva z územia bez vnútorných hraníc, v ktorom sa musí zabezpečiť voľný pohyb tovaru, osôb, služieb a kapitálu. V Rámcovom dohovore Organizácie spojených národov o zmene klímy, ktorý v mene Európskeho spoločenstva schválila Rada rozhodnutím 94/69/ES z 15. decembra 1993 o uzavretí Rámcového dohovoru Organizácie Spojených národov o klimatickej zmeny[1], sa od strán vyžaduje, aby sformulovali a implementovali národné a v prípade potreby i regionálne programy obsahujúce opatrenia na zmiernenie klimatických zmien. V tejto súvislosti Komisia v januári 2007 navrhla, aby EÚ v kontexte medzinárodných rokovaní presadzovala cieľ 30 % zníženia emisií skleníkových plynov produkovaných v rozvinutých krajinách do roku 2020 (v porovnaní s úrovňami z roku 1990) a aby EÚ prijala pevný nezávislý záväzok dosiahnuť zníženie emisií skleníkových plynov do roku 2020 najmenej o 20 % (v porovnaní s úrovňami z roku 1990)[2]. Tento cieľ schválila Rada a Európsky parlament. Jedným z dôsledkov, ktoré z týchto záväzkov vyplývajú pre všetky členské štáty, je výrazným spôsobom znížiť emisie z osobných automobilov. Automobily sú dôležitou súčasťou každodenného života veľkého počtu obyvateľov Európy a automobilový priemysel je významným zdrojom zamestnanosti a rastu v mnohých regiónoch EÚ. Používanie automobilov má takisto výrazný vplyv na klimatickú zmenu. V EÚ predstavuje používanie osobných automobilov asi 12 % celkových emisií oxidu uhličitého (CO2), hlavného skleníkového plynu. Zlepšenia v technológii automobilových motorov, najmä ich palivovej účinnosti, viedli v období rokov 1995 až 2004 k zlepšeniu palivovej účinnosti o 12,4 %. Zlepšenie palivovej účinnosti sa však vyvážilo najmä zvýšeným dopytom po doprave a veľkosťou vozidiel. Zatiaľ čo v celej EÚ sa emisie skleníkových plynov (ďalej len „SP“) počas rokov 1990 – 2004 znížili približne o 5 % a emisie v nedopravných sektoroch klesali, emisie CO2 pochádzajúce z cestnej dopravy sa zvýšili o 26 %. Napriek výrazným pokrokom v technológii automobilových motorov, najmä zvýšeniu palivovej účinnosti, ktorá zároveň znamená nižšie emisie CO2, sa zvýšil dopyt po doprave ako aj veľkosti automobilov, pričom pokrok v dosahovaní cieľa Spoločenstva, ktorým je zníženie priemerných emisií nových automobilov na 120 g CO2/km, bol príliš pomalý. Cieľom tohto návrhu je zabezpečiť správne fungovanie vnútorného trhu s osobnými automobilmi tým, že sa do roku 2012 stanovia harmonizované pravidlá na obmedzovanie priemerných emisií CO2 nových automobilov v Spoločenstve na 130 g CO2/km. Pri absencii takejto harmonizácie existuje veľké riziko, že by mohlo dôjsť k narušeniu vnútorného trhu, ak by sa členské štáty pokúšali jednostranne konať v záujme zlepšenia palivovej účinnosti osobných automobilov a znižovania emisií CO2. Tento cieľ je súčasťou integrovaného prístupu a bude doplnený opatreniami poskytujúcimi dodatočných 10 g CO2/km potrebných na splnenie cieľa Spoločenstva, ktorý je 120 g CO2/km, ako sa uvádza v oznámení KOM(2007)19. Prijatie cieľov Spoločenstva pre nové osobné automobily je nevyhnutné, aby sa zabránilo rozdrobeniu vnútorného trhu následkom prijatia rôznych opatrení na úrovni členských štátov. Prijatím cieľov Spoločenstva sa výrobcom poskytuje väčšia istota pri plánovaní a väčšia flexibilita pri dosahovaní požadovaného zníženia CO2 než aká by sa poskytla osobitnými vnútroštátnymi cieľmi zníženia emisií. Pri stanovovaní emisných noriem je dôležité zohľadňovať dôsledky pre trhy a konkurencieschopnosť výrobcov a zároveň podnecovať inovácie a znižovať spotrebu energie. Pri stanovovaní takýchto noriem je dôležité poskytovať výrobcom motorových vozidiel istotu pri plánovaní výroby v celoeurópskom meradle. Cieľom tohto nariadenia je vytvoriť pre automobilový priemysel stimuly na investície do nových technológií. Nariadením sa aktívne propaguje ekologická inovácia a zohľadňuje budúci technologický rozvoj. Týmto spôsobom sa posilňuje konkurencieschopnosť európskeho priemyslu a vytvára viac kvalitných pracovných miest. |

Všeobecný kontext Komisia prvýkrát prijala stratégiu Spoločenstva na zníženie emisií CO2 osobných automobilov v roku 1995. Stratégia sa zakladala na troch pilieroch: na dobrovoľných záväzkoch automobilového priemyslu na zníženie emisií, zlepšení informovania spotrebiteľov a podpore palivovo účinných vozidiel prostredníctvom finančných opatrení. V roku 1998 sa Združenie európskych výrobcov automobilov zaviazalo znížiť priemerné emisie nových predaných automobilov do roku 2008 na 140 g CO2/km a v roku 1999 prijali Združenia japonských a kórejských výrobcov automobilov podobný záväzok na zníženie priemerných emisií nových predaných automobilov na 140 g CO2/km do roku 2009. Komisia 7. februára 2007 prijala súbežne dve oznámenia: oznámenie o výsledkoch preskúmania stratégie Spoločenstva na zníženie emisií CO2 z osobných automobilov a ľahkých komerčných vozidiel a oznámenie o konkurenčnom regulačnom rámci pre automobilový priemysel pre 21. storočie CARS 21 (ďalej len „oznámenia“). V oznámeniach sa poukázalo na skutočnosť, že hoci sa dosiahol určitý pokrok v plnení cieľa 140 g CO2/km do roku 2008/2009, cieľ Spoločenstva, ktorý predstavuje priemerné emisie nového vozového parku na úrovni 120 g CO2/km, sa do roku 2012 v prípade absencie dodatočných opatrení nepodarí splniť. Aby sa splnil cieľ Spoločenstva, v oznámeniach sa navrhlo prijatie integrovaného prístupu a oznámilo sa, že Komisia na dosiahnutie cieľov Spoločenstva navrhne právny rámec, pričom sa sústredí na povinné znižovanie emisií CO2 priemerného nového vozového parku na 130 g CO2/km, a to pomocou zlepšenej technológie motorov vozidiel a znížením CO2 o ďalších 10 g/km alebo, pokiaľ je to z technického hľadiska potrebné na dosiahnutie rovnocenného efektu, pomocou iných technologických zlepšení a zvýšením používania biopalív. V oznámeniach sa zdôraznilo, že právnym rámcom na implementáciu cieľa pre priemerný nový vozový park by sa mali zabezpečiť ciele znižovania, ktoré budú konkurenčne neutrálne a sociálne spravodlivé, ako aj udržateľné a ktoré budú spravodlivé, aj pokiaľ ide o rôznych európskych výrobcov automobilov, a nebudú spôsobovať žiadne neodôvodnené narušenie hospodárskej súťaže medzi výrobcami automobilov. Právny rámec by mal byť kompatibilný s celkovým zámerom EÚ dosiahnuť ciele Kjótskeho protokolu. Rada pre hospodársku súťaž podporila v máji 2007 „integrovaný prístup, ktorý navrhla Komisia v záujme zníženia emisií CO2 z motorových vozidiel,“ a zdôraznila, že „všetci aktéri musia prispieť k zníženiu emisií škodlivých pre klímu“ a že „príležitosť pre nákladovo efektívny regulačný rámec zaručí nenákladnú mobilitu a prispeje k zachovaniu celosvetovej konkurencieschopnosti automobilového priemyslu.“ Rada pre životné prostredie v júni 2007 „nabádala Európsku komisiu, aby čím skôr, ešte pred koncom roka 2007 predložila legislatívny rámec na zníženie emisií CO2 z automobilov (...)“. Tieto dve zloženia Rady spolu s Radou pre dopravu v júni 2007 vyzvali Komisiu, „aby upravila plánovaný rámec pre dosiahnutie priemerných emisií CO2 z nových automobilov predávaných v EÚ na základe dôkladného posúdenia vplyvu spôsobom, ktorý bude čo najneutrálnejší z hľadiska hospodárskej súťaže a ktorý bude sociálne spravodlivý a udržateľný. Mal by byť koncipovaný tak, aby zaručil, že všetci výrobcovia budú nákladovo efektívnym spôsobom pokračovať v úsilí o to, aby bola ich výroba automobilov ekologickejšia.“ Európsky parlament vo svojom uznesení z 24. októbra 2007 uvítal Komisiou navrhované právne predpisy a navrhol, aby sa záväzné cieľové hodnoty emisií zaviedli od roku 2011 s cieľom zabezpečiť, aby priemerné emisie nového vozového parku v roku 2015 neprekročili len vďaka samotnému technickému zdokonaleniu vozidiel 125 g CO2/km. Parlament odporučil, aby sa ciele znižovania vymedzovali pomocou limitnej hodnoty na základe stopy (rozchod vynásobený rázvorom). Parlament trval aj na druhom kroku k dosiahnutiu dlhodobého cieľa: emisie priemerného nového vozového parku by sa do roku 2020 mali znížiť na 95 g CO2/km, a ak by to bolo možné, na 70 g CO2/km do roku 2025 po potvrdení alebo preskúmaní Komisiou najneskôr v roku 2016. Keďže správanie spotrebiteľov má vplyv na celkové emisie osobných automobilov, spotrebiteľom by sa mali poskytnúť informácie o tom, či nové osobné automobily dosahujú cieľové hodnoty emisií. Komisia prijme zmenený a doplnený návrh na zlepšenie efektívnosti označovania palivovej účinnosti podľa smernice 1999/94/ES. Zdaňovanie automobilov je tiež silným nástrojom na ovplyvňovanie rozhodnutí spotrebiteľov o nákupe. Dane diferencované tak, aby podporovali uvedenie palivovo účinných automobilov s nízkymi emisiami CO2 na trh, by mohli Spoločenstvu uľahčiť dosiahnutie jeho cieľa. Komisia vypracovala návrh smernice Rady o zdaňovaní osobných vozidiel [KOM(2005) 261], ktorý obsahuje túto možnosť vo forme požiadavky, aby sa dane diferencovali na základe emisií CO2 každého automobilu, pričom podiel daňových príjmov súvisiacich s CO2 by bol v rozmedzí od dvadsať päť percent do päťdesiat percent. Strednodobým preskúmaním bielej knihy o spoločnej dopravnej politike [KOM(2006) 314] sa potvrdili ciele v oblasti ochrany životného prostredia a zabezpečovania energetickej bezpečnosti, pričom emisie CO2 sa označili za jednu z hlavných úloh. |

Existujúce ustanovenia v oblasti návrhu Odporúčanie Komisie 1999/125/ES o znížení emisií CO2 z osobných automobilov http://ec.europa.eu/environment/co2/99125/en.pdf. Odporúčanie Komisie 2000/303/ES o znížení emisií CO2 z osobných automobilov (KAMA) http://ec.europa.eu/environment/co2/00303/en.pdf. Odporúčanie Komisie 2000/304/ES o znížení emisií CO2 z osobných automobilov (JAMA) http://ec.europa.eu/environment/co2/00304/en.pdf. Rozhodnutie č. 1753/2000/ES Európskeho parlamentu a Rady, ktorým sa ustanovuje systém na monitorovanie priemerných emisií CO2 pochádzajúcich z nových osobných automobilov http://ec.europa.eu/environment/co2/001753/001753_en.pdf. |

Súlad s ostatnými politikami a cieľmi Únie Návrh je v súlade s tromi piliermi Lisabonskej stratégie, keďže prísnejšími požiadavkami na emisie CO2 a palivovú účinnosť by sa mal podporiť vývoj a uplatnenie nových environmentálnych technológií, ktoré by na druhej strane mohli podporiť vývoz automobilov a technológií s vysokou pridanou hodnotou na nové trhy s nedostatkom ropy a podporiť vysoko kvalifikované pracovné príležitosti v Európe. Návrh je zároveň príspevkom k obnovenej stratégii trvalo udržateľného rozvoja prijatej Európskou radou v júni 2006, keďže je príspevkom k udržateľnejšej mobilite. Udržateľnejšou dopravou by sa uľahčilo dosiahnutie ďalších cieľov udržateľného rozvoja. Tento vzťah je silný najmä medzi dopravou, klimatickou zmenou, verejným zdravím, zachovaním prírodných zdrojov a využívaním energie. |

KONZULTÁCIE SO ZAINTERESOVANÝMI STRANAMI A POSÚDENIE VPLYVU |

Konzultácie so zainteresovanými stranami |

Metódy konzultácie, hlavné cieľové sektory a všeobecný profil respondentov Na podporu uvedených oznámení uskutočnila Komisia v rokoch 2005 – 2006 prvé kolo internetových konzultácií s verejnosťou. To bolo doplnené špecializovanou pracovnou skupinou založenou v rámci Európskeho programu klimatických zmien. Okrem toho skupina zainteresovaných strán CARS 21 preskúmala v rámci vývoja preklenujúceho integrujúceho rámca politiky pre automobilový sektor úlohu environmentálnej politiky a emisií CO2. Na základe tejto práce nasledovali tieto dodatočné konzultácie spolu s externou štúdiou zameranou na preskúmanie možných regulačných prístupov na zníženie CO2 z ľahkých úžitkových vozidiel: - v období od 5. mája do 15. júla 2007 sa uskutočnila on-line internetová konzultácia zameraná na zistenie názorov všetkých zúčastnených strán a zástupcov verejnosti na implementáciu revidovanej stratégie znižovania emisií CO2 z automobilov; - na doplnenie internetovej konzultácie zorganizovala Komisia 11. júla 2007 verejné konanie, kde zúčastnené strany priamo dotknuté pripravovanými právnymi predpismi (automobilový priemysel, dodávatelia, environmentálne mimovládne organizácie, sociálni partneri, spotrebitelia) mohli prezentovať svoje stanoviská. |

Zhrnutie odpovedí a spôsob, akým sa zohľadnili Informácie zhromaždené prostredníctvom konzultácií so zúčastnenými stranami sa zohľadnili pri vytváraní navrhovanej schémy. Podrobnosti o priebehu tejto činnosti sú uvedené v správe o hodnotení vplyvu, ktorá je súčasťou tohto návrhu. |

V rámci internetovej konzultácie vykonanej v období od mája do júla 2007 dostala Komisia 2 390 pripomienok. Výsledky sú k dispozícii na http://ec.europa.eu/reducing_co2_emissions_from_cars/index_en.htm a spolu s úplnou správou z verejného konania sú zhrnuté v prílohe k hodnoteniu vplyvu, ktoré je súčasťou tohto návrhu. |

Získavanie a využívanie expertízy |

Príslušné vedecké/odborné oblasti (1) Expertíza automobilového priemyslu, vrátane výrobcov a (2) simulovaná expertíza poskytnutá externými konzultantmi (k podrobnostiam referenčných dokumentov a hodnoteniu modelového rámca pozri prílohu I k hodnoteniu vplyvu, ktorá je súčasťou tohto návrhu). |

Použitá metodika Simulovanie pomocou formálnych matematických modelov a výpočty založené na štatistických údajoch. |

Hlavné organizácie/odborníci, s ktorými sa uskutočnili konzultácie Verejné orgány, priemyselné združenia, obchodné združenia, environmentálne organizácie, združenia spotrebiteľov a externý konzultanti. |

Zhrnutie prijatých a použitých odporúčaní |

Rady poskytnuté externým konzultantom sa použili na posúdenie vplyvov rôznych možností politiky na dosiahnutie cieľov návrhu. Tieto možnosti a ich vplyvy sú opísané v hodnotení vplyvu, ktoré je súčasťou tohto návrhu. |

Prostriedky použité na zverejnenie odborných odporúčaní Štúdia vykonaná na podporu tohto hodnotenia vplyvu spolu so skoršími relevantnými prácami sa zverejní na týchto internetových stránkach: http://ec.europa.eu/environment/co2/co2_studies.htm http://ec.europa.eu/enterprise/automotive/index_en.htm |

Hodnotenie vplyvu V hodnotení vplyvu sa zvažovali tri hlavné možnosti: Prvá možnosť sa týkala stanovenia rovnakej hraničnej hodnoty CO2 priemerného nového vozového parku osobných automobilov každého výrobcu od roku 2012, s konkrétnou cieľovou hodnotou priemerných emisií 130 g CO2/km. V druhej zvažovanej možnosti by sa určila lineárna krivka, ktorou by sa príslušnému automobilu určila hodnota CO2, ktorú by mal dosiahnuť v závislosti od svojej „úžitkovej hodnoty“ (hmotnosti alebo stopy) tak, aby nové osobné automobily v roku 2012 dosahovali priemerné zníženie v hodnote 130 g CO2/km. Na základe tretej a poslednej možnosti by sa od výrobcov požadovalo percentuálne znižovanie zodpovedajúce zníženiu potrebnému na dosiahnutie cieľa v roku 2012 v hodnote 130 g CO2/km v porovnaní so situáciou v roku 2006. V prípade všetkých troch možností sa zvažovali flexibilné mechanizmy, vrátane spriemerovania vozového parku, združovania a obchodovania medzi výrobcami. Preskúmali sa aj rôzne mechanizmy súladu. Možné hospodárske, sociálne a environmentálne vplyvy sa podrobne posúdili. |

Podrobné hodnotenie možností je uvedené v hodnotení vplyvu, ktoré je súčasťou návrhu, ktorý bude dostupný na týchto internetových stránkach: http://ec.europa.eu/environment/co2/co2_home.htm a http://ec.europa.eu/enterprise/automotive/index_en.htm. |

PRÁVNE PRVKY NÁVRHU |

Zhrnutie navrhovanej akcie Cieľom návrhu je zabezpečiť správne fungovanie vnútorného trhu s osobnými automobilmi tým, že sa zabezpečí, aby priemerné špecifické emisie CO2 nových osobných automobilov v Spoločenstve nepresahovali od roku 2012 hodnotu 130g CO2/km. Hlavné aspekty návrhu sú: - Návrh sa bude vzťahovať na vozidlá M1 (osobné automobily). - V návrhu sa stanovujú cieľové hodnoty špecifických emisií CO2 nových osobných automobilov v Spoločenstve vyjadrené v závislosti od ich hmotnosti. - V návrhu sa stanovujú povinné cieľové hodnoty špecifických emisií CO2 osobných automobilov od roku 2012. Ciele sa budú uplatňovať na priemerné špecifické emisie CO2 nových osobných automobilov vyjadrené v g/km pre každého výrobcu registrovaného v EÚ na každý kalendárny rok, pričom výrobcovia môžu na splnenie svojich cieľov vytvárať zoskupenia. Ak dvaja alebo viacerí výrobcovia vytvoria zoskupenie, toto zoskupenie sa na účely posúdenia súladu s cieľovými hodnotami bude považovať za jediného výrobcu. - Členské štáty budú povinné zhromažďovať údaje o nových automobiloch zaregistrovaných na ich území a na účely posúdenia ich súladu s cieľovými hodnotami posielať správy o týchto údajoch Komisii. - Ak výrobca nesplní svoj cieľ, bude od roku 2012 povinný zaplatiť poplatok za nadmerné emisie za každý kalendárny rok. Tento poplatok sa vypočíta tak, že počet gramov CO2/km, o ktoré výrobca prekročil svoju cieľovú hodnotu, sa vynásobí počtom novo registrovaných automobilov a pokutou za prekročenie emisií za daný rok. Pokuta za prekročenie emisií je 20 EUR za emisie v roku 2012, 35 EUR za emisie v roku 2013, 60 EUR za emisie v roku 2014 a 95 EUR za emisie v roku 2015 a každom nasledujúcom roku. - Ciele podľa tohto nariadenia sú stanovené na základe najlepších súčasných vedomostí týkajúcich sa najmä pravdepodobného vývoja vozového parku od súčasnosti až do roku 2012 s ohľadom na autonómne zvýšenie hmotnosti automobilov. |

Právny základ Príslušným právnym základom je článok 95 Zmluvy o ES, pretože je potrebné zabezpečiť rovnaké podmienky pre všetky hospodárske subjekty na vnútornom trhu a zároveň i vysokú úroveň ochrany zdravia a životného prostredia. |

Zásada subsidiarity Uplatňuje sa zásada subsidiarity, keďže návrh nepatrí do výlučnej právomoci Spoločenstva. |

Ciele návrhu sa nemôžu dostatočne splniť členskými štátmi z týchto dôvodov: |

Potreba vyhnúť sa vytváraniu prekážok na jednotnom trhu, cezhraničná povaha klimatickej zmeny a dôležité rozdiely priemerných špecifických emisií CO2 nových osobných automobilov v jednotlivých členských štátoch: monitorovanie priemerných emisií CO2 nových automobilov ukázalo, že emisie nového vozového parku v jednotlivých členských štátoch sa odlišujú (v roku 2006 priemerný nový automobil predávaný v Portugalsku produkoval 144 g CO2/km, pričom vo Švédsku to bolo 187 g CO2/km), dôsledkom čoho by členské štáty neboli schopné zaviesť také vnútroštátne opatrenia, ktoré by zabezpečili v celej EÚ priemernú hodnotu emisií 130 g CO2/km. |

Akciou na úrovni Spoločenstva sa lepšie dosiahnu ciele návrhu z týchto dôvodov: |

Harmonizovanú akciu na zníženie vplyvu osobných automobilov na klimatickú zmenu je možné najlepšie dosiahnuť prijatím právneho predpisu na úrovni Spoločenstva. Prijatím cieľov pre emisie CO2 automobilov na úrovni Spoločenstva sa zabráni triešteniu vnútorného trhu a výrobcom sa poskytne väčšia flexibilita pri vykonávaní požadovaného zníženia CO2 ich nového vozového parku v Spoločenstve, na rozdiel od potreby osobitných stratégií pre ciele zníženia na jednotlivých vnútroštátnych úrovniach. Spoločenstvo má dlhodobý cieľ na zníženie priemerných emisií CO2 nových automobilov v Spoločenstve a Rada a Európsky parlament vyzvali Komisiu, aby navrhla právnu úpravu tejto otázky. |

Rozsah tohto návrhu sa obmedzuje na určenie cieľov pre výrobcov potrebných na dosiahnutie priemerných emisií nového vozového parku na úrovni 130 g CO2/km bez toho, aby sa stanovovali doplnkové opatrenia (požiadavky na reklamu, finančné stimuly), ktoré by členské štáty mohli prijať a ktorými by mohli prispieť k celkovému cieľu na zníženie emisií CO2 z automobilov, aj keď samotné opatrenia by nepostačovali na splnenie cieľa 130 g CO2/km. |

Návrh je preto v súlade so zásadou subsidiarity. |

Zásada proporcionality Návrh je v súlade so zásadou proporcionality z týchto dôvodov: |

Nepresahuje rámec toho, čo je potrebné na dosiahnutie cieľov na zabezpečenie riadneho fungovania vnútorného trhu, pričom zároveň sa ním stanovuje vysoká úroveň ochrany životného prostredia. Návrh je primeraný celkovému cieľu EÚ na dosiahnutie cieľov Kjótskeho protokolu a stanovuje ciele na zníženie, ktoré sú konkurenčne neutrálne, sociálne spravodlivé, udržateľné, spravodlivé voči rôznym výrobcom automobilov v Európe a ktorými sa nespôsobí neodôvodnené narušenie hospodárskej súťaže medzi výrobcami automobilov. |

Návrh bude vychádzať z už existujúcej schémy monitorovania, ktorá sa zriadila predtým s cieľom sledovať implementáciu stratégie znižovania emisií CO2 z automobilov. |

Výber nástrojov |

Navrhovaný nástroj: nariadenie. |

Iné prostriedky by neboli primerané z týchto dôvodov: Nariadenie nasleduje po dobrovoľných záväzkoch prijatých predstaviteľmi priemyslu, ktoré sa považujú za neprimerané na dosiahnutie ďalšieho pokroku, ktorý je súčasťou revidovanej stratégie znižovania CO2 z automobilov (právny rámec na vykonávanie integrovaného prístupu). Nariadenie sa pokladá za vhodný právny nástroj, ktorým sa dosiahne požadované zabezpečenie súladu bez toho, aby bola nutná transpozícia do právnych predpisov členských štátov. Cieľ Spoločenstva sa uplatňuje na Spoločenstvo ako celok. Preto je potrebné zabezpečiť, aby sa vo všetkých členských štátoch uplatňoval jednotný prístup. Harmonizovaný prístup sa navyše vyžaduje s cieľom vyhnúť sa narušeniam hospodárskej súťaže, čo by mohlo mať vplyv na vnútorný trh. |

VPLYV NA ROZPOčET |

Implementácia návrhu po jeho prijatí si vyžiada zdroje na úrovni Spoločenstva, aby bolo možné primerane monitorovať plnenie cieľov na zníženie CO2 u výrobcov a v prípade potreby spravovali poplatky za nadmerné emisie ustanovené v právnych predpisoch, ktoré sa zahrnú do všeobecného rozpočtu EÚ. |

ĎALšIE INFORMÁCIE |

- Zrušenie existujúcich právnych predpisov

Prijatím návrhu sa zrušia existujúce právne predpisy.

- Doložka o preskúmaní/revízii/skončení účinnosti

Návrh obsahuje doložku o preskúmaní.

- Európsky hospodársky priestor

Navrhovaný právny akt sa týka záležitostí EHP, a jeho pôsobnosť by sa preto mala rozšíriť na Európsky hospodársky priestor.

2007/0297 (COD)

Návrh

NARIADENIE EURÓPSKEHO PARLAMENTU A RADY,

ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO 2 z ľahkých úžitkových vozidiel

(Text s významom pre EHP)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 95,

so zreteľom na návrh Komisie[3],

so zreteľom na stanovisko Európskeho hospodárskeho a sociálneho výboru[4],

so zreteľom na stanovisko Výboru regiónov[5],

konajúc v súlade s postupom stanoveným v článku 251 Zmluvy[6],

keďže:

(1) Cieľom tohto nariadenia je stanoviť výkonové emisné normy pre nové osobné automobily registrované v Spoločenstve, čo zabezpečí správne fungovanie vnútorného trhu a zaistí časť integrovaného prístupu Spoločenstva na zníženie emisií CO2 z ľahkých úžitkových vozidiel.

(2) Vnútorný trh pozostáva z územia bez vnútorných hraníc, v ktorom sa musí zabezpečiť voľný pohyb tovaru, osôb, služieb a kapitálu. Spoločenstvo disponuje v oblasti automobilového priemyslu dobre fungujúcim vnútorným trhom, ktorý vytvára solídny základ pre nepretržité fungovanie obchodu v rámci Spoločenstva v oblasti automobilových výrobkov. Ciele v oblasti emisií CO2 by sa mali harmonizovať, aby sa predišlo nesúrodým požiadavkám v jednotlivých členských štátoch, aby sa zachovali úspechy vnútorného trhu a zabezpečil voľný pohyb osobných automobilov v rámci Spoločenstva pri súčasnom zabezpečení vysokej úrovne ochrany životného prostredia.

(3) V Rámcovom dohovore Organizácie spojených národov o zmene klímy, ktorý v mene Európskeho spoločenstva schválila Rada rozhodnutím 94/69/ES z 15. decembra 1993 o uzavretí Rámcového dohovoru Organizácie Spojených národov o klimatických zmenách[7], sa od všetkých strán požaduje, aby sformulovali a implementovali národné a v prípade potreby i regionálne programy obsahujúce opatrenia na zmiernenie klimatickej zmeny. V tejto súvislosti navrhla Komisia v januári 2007, aby EÚ v kontexte medzinárodných rokovaní presadzovala cieľ 30 % zníženia emisií skleníkových plynov produkovaných v rozvinutých krajinách do roku 2020 (v porovnaní s úrovňami z roku 1990) a aby EÚ prijala pevný nezávislý záväzok dosiahnuť zníženie emisií skleníkových plynov do roku 2020 najmenej o 20 % (v porovnaní s úrovňami z roku 1990)[8]. Tento cieľ schválila Rada a Európsky parlament.

(4) Jedným z dôsledkov, ktoré z týchto záväzkov vyplývajú pre všetky členské štáty, je výrazným spôsobom znížiť emisie z osobných automobilov. V záujme dosiahnutia potrebného podstatného zníženia by sa politiky a opatrenia mali vykonávať na úrovni členských štátov a na úrovni Spoločenstva nielen v sektore priemyslu a energetiky, ale vo všetkých sektoroch ekonomiky Spoločenstva. Cestná doprava je druhým najväčším producentom skleníkových plynov v rámci EÚ a jej emisie i naďalej rastú. Ak bude vplyv cestnej dopravy na klimatickú zmenu naďalej narastať, významne to znehodnotí zníženia zamerané na boj s klimatickou zmenou v iných sektoroch.

(5) Prijatie cieľov Spoločenstva pre nové osobné automobily je nevyhnutné, aby sa zabránilo rozdrobeniu vnútorného trhu následkom prijatia rôznych opatrení na úrovni členských štátov. Prijatím cieľov Spoločenstva sa výrobcom poskytuje väčšia istota pri plánovaní a väčšia flexibilita pri dosahovaní požadovaného zníženia CO2 než aká by sa členským štátom poskytla v osobitných vnútroštátnych cieľoch zníženia emisií. Pri stanovovaní emisných noriem je dôležité zohľadňovať dôsledky pre trhy a konkurencieschopnosť výrobcov, priame a nepriame náklady, ktoré sa tým kladú na odvetvie, a výhody vyplývajúce s ohľadom na podnecovanie inovácie a znižovanie spotreby energie.

(6) Toto nariadenie vychádza z dobre etablovaného procesu merania a monitorovania emisií CO2 u výrobcov automobilov na európskej úrovni v súlade s rozhodnutím č. 1753/2000/ES Európskeho parlamentu a Rady z 22. júna 2000, ktorým sa ustanovuje systém na monitorovanie priemerných špecifických emisií CO2 pochádzajúcich z nových osobných automobilov[9], a je dôležité, aby stanovovanie požiadaviek na znižovanie emisií CO2 i naďalej poskytovalo výrobcom motorových vozidiel v celom Spoločenstve a ich novému vozovému parku predvídateľnosť a bezpečnosť pri plánovaní v rámci Spoločenstva.

(7) Komisia prijala v roku 1995 stratégiu Spoločenstva na zníženie emisií CO2 z automobilov[10]. Stratégia sa zakladala na troch pilieroch: na dobrovoľných záväzkoch automobilového priemyslu na zníženie emisií, zlepšení informovania zákazníkov a podpore palivovo účinných vozidiel prostredníctvom finančných opatrení.

(8) Združenie európskych výrobcov automobilov (ACEA) prijalo v roku 1998 záväzok na zníženie priemerných emisií predávaných nových automobilov na 140 g CO2/km do roku 2008 a v roku 1999 prijalo Združenie japonských výrobcov automobilov (JAMA) a Združenie kórejských výrobcov automobilov (KAMA) záväzok na zníženie priemerných emisií nových predávaných automobilov na 140 g CO2/km do roku 2009. Tieto záväzky uznala Komisia v odporúčaní 1999/125/ES z 5. februára 1999 o znížení emisií CO2 osobných automobilov[11] (ACEA); odporúčaní Komisie 2000/303/ES z 13. apríla 2000 o znížení emisií CO2 osobných automobilov (KAMA)[12] a odporúčaní Komisie 2000/304/ES z 13. apríla 2000 o znížení emisií CO2 osobných automobilov (JAMA)[13].

(9) Komisia 7. februára 2007 prijala súbežne dve oznámenia: oznámenie o výsledkoch preskúmania stratégie Spoločenstva na zníženie emisií CO2 z osobných automobilov a ľahkých komerčných vozidiel[14] a oznámenie o konkurenčnom regulačnom rámci pre automobilový priemysel pre 21. storočie CARS 21[15]. V oznámeniach sa poukázalo na skutočnosť, že v plnení cieľa 140 g CO2/km do roku 2008/2009 sa dosiahol pokrok, cieľ Spoločenstva na úrovni 120 g CO2/km sa však do roku 2012 pri absencii dodatočných opatrení nepodarí splniť.

(10) V oznámeniach sa preto pre splnenie cieľa Spoločenstva, ktorý je 120 g CO2/km do roku 2012, navrhlo prijatie integrovaného prístupu a oznámilo sa, že Komisia na dosiahnutie cieľov Spoločenstva navrhne právny rámec so zameraním na povinné znižovanie emisií CO2 tak, aby sa prostredníctvom zlepšení technológie motorov vozidiel dosiahol cieľ 130 g CO2/km pre priemerný nový vozový park. V súlade s prístupom podľa dobrovoľných záväzkov, ktoré prijali výrobcovia, sa to vzťahuje na prvky, ktoré sa zohľadňujú pri meraní emisií CO2 osobných automobilov v súlade s nariadením Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel[16]. Zníženie o ďalších 10 g CO2/km alebo jeho ekvivalent, pokiaľ je to z technického hľadiska potrebné na dosiahnutie rovnocenného efektu, sa dosiahne pomocou iných technologických zlepšení a zvýšením používania biopalív. Keďže správanie spotrebiteľov má vplyv na celkové emisie osobných automobilov, spotrebiteľom by sa mali poskytnúť informácie o tom, či nové osobné automobily dosahujú ciele stanovené v tomto nariadení.

(11) Právny rámec na vykonávanie cieľa pre priemerný nový vozový park by mal zabezpečiť ciele znižovania, ktoré budú konkurenčne neutrálne a sociálne spravodlivé, ako aj udržateľné a ktoré budú spravodlivé aj pokiaľ ide o rôznych európskych výrobcov automobilov a nebudú spôsobovať žiadne neodôvodnené narušenie hospodárskej súťaže medzi výrobcami automobilov. Právny rámec by mal byť zlučiteľný s celkovým zámerom dosiahnutia cieľov Kjótskeho protokolu a mal by sa doplniť ďalšími nástrojmi viac súvisiacimi s používaním, ako napr. diferencovanie daní na automobily a energiu.

(12) S cieľom zachovať rozmanitosť na trhu s automobilmi a jeho schopnosť uspokojovať rôzne potreby spotrebiteľov by sa cieľové hodnoty CO2 osobných automobilov mali vymedziť ako funkcia úžitkovej hodnoty automobilov na lineárnom základe. Na opísanie tejto úžitkovej hodnoty je najvhodnejším parametrom hmotnosť, pretože je v dostatočnej korelácii so súčasnými emisiami, čo by prinieslo reálnejšie cieľové hodnoty, ktoré by neovplyvnili hospodársku súťaž, a aj preto, lebo údaje o hmotnosti sú dostupné už v súčasnosti. Údaje o alternatívnom parametri úžitkovej hodnoty, ktorým je stopa (rozchod vynásobený rázvorom), by sa aj tak mali zhromažďovať s cieľom uľahčiť dlhodobé hodnotenia prístupu založeného na úžitkovej hodnote. Pri stanovovaní cieľov by sa mal zohľadniť plánovaný vývoj hmotnosti nových automobilov do roku 2012 a malo by sa predchádzať prípadným stimulom na zvyšovanie hmotnosti automobilov výhradne s cieľom profitovať z následných vyšších cieľových hodnôt CO2. Pri vymedzovaní cieľov na rok 2012 by sa preto mal zohľadniť možný budúci vývoj autonómneho zvyšovania hmotnosti automobilov vyrobených výrobcami a predávaných na trhu v EÚ. Napokon diferencovanie cieľov by malo podporovať znižovanie emisií vo všetkých kategóriách automobilov pri súčasnom uvedomení si, že väčšie zníženie emisií je možné dosahovať u ťažších automobilov.

(13) Cieľom tohto rozhodnutia je vytvoriť stimuly pre automobilový priemysel, aby investoval do nových technológií. Nariadením sa aktívne podporuje ekoinovácia a zohľadňuje budúci technický rozvoj. Týmto spôsobom sa podporuje konkurencieschopnosť európskeho priemyslu a vytvára sa viac vysokokvalitných pracovných miest.

(14) Aby sa zabezpečil súlad s prístupom prijatým Komisiou v stratégii pre CO2 z automobilov, najmä vo vzťahu k dobrovoľným záväzkom prijatým združeniami výrobcov, cieľové hodnoty by sa mali uplatňovať na nové osobné automobily po prvýkrát registrované v Spoločenstve, ktoré s výnimkou obmedzeného časového obdobia, aby sa predišlo zneužívaniu, ešte neboli registrované mimo Spoločenstva.

(15) Smernicou Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá[17], sa zriaďuje harmonizovaný rámec obsahujúci administratívne ustanovenia a všeobecné technické požiadavky potrebné na schvaľovanie všetkých nových vozidiel v rámci jej rozsahu. Subjekt zodpovedný za dosiahnutie súladu s týmto nariadením by mala byť ten istý ako subjekt zodpovedný za všetky hľadiská procesu typového schvaľovania v súlade s uvedeným nariadením a za zabezpečenie súladu výroby.

(16) Vozidlá na špeciálne účely, na ktoré sa na účely typového schvaľovania uplatňujú osobitné požiadavky vrátane vozidiel, ktoré sú vyrobené špeciálne na komerčné účely a umožňujú používať invalidné vozíky vo vnútri vozidla v súlade s politikou Spoločenstva pomáhať ľuďom so zdravotným postihnutím, by sa mali vyňať z rozsahu tohto nariadenia.

(17) Výrobcovia by mali mať možnosť rozhodnúť o tom, ako dosiahnuť cieľové hodnoty podľa tohto nariadenia, a malo by sa im umožniť, aby spriemerovali emisie svojho celého nového vozového parku namiesto dodržiavania cieľových hodnôt CO2 každého individuálneho automobilu. Od výrobcov by sa preto malo vyžadovať, aby zabezpečili, že priemerné špecifické emisie všetkých nových automobilov, ktoré sú registrované v Spoločenstve a za ktoré zodpovedajú, nepresiahli priemerné cieľové hodnoty emisií týchto automobilov.

(18) Výrobcom sa na splnenie cieľov podľa tohto návrhu poskytuje možnosť uzavrieť dohodu o vytvorení zoskupenia na otvorenom, transparentnom a nediskriminačnom základe. Dohoda o vytvorení zoskupenia by nemala presiahnuť päť rokov, ale môže sa obnoviť. Ak výrobcovia vytvoria zoskupenie, ich ciele podľa tohto nariadenia sa budú považovať za splnené, ak priemerné emisie zoskupenia ako celku nepresiahnu cieľové emisie stanovené pre zoskupenie.

(19) Na zabezpečenie splnenia cieľov podľa tohto nariadenia je potrebný rozsiahly mechanizmus zhody.

(20) Špecifické emisie oxidu uhličitého pochádzajúce z nových osobných automobilov sa v Spoločenstve merajú na harmonizovanom základe podľa metodiky stanovenej v nariadení (ES) č. 715/2007. S cieľom minimalizovať administratívnu záťaž schémy by sa súlad so schémou mal merať prostredníctvom odkazu na údaje o registráciách nových automobilov v Spoločenstve zozbierané členskými štátmi a oznámené Komisii. S cieľom zabezpečiť jednotnosť údajov použitých na posúdenie súladu by sa pravidlá zhromažďovania a oznamovania týchto údajov mali čo najviac harmonizovať.

(21) V smernici 2007/46/ES sa ustanovuje, že výrobcovia musia vydať osvedčenie o zhode, ktoré musí byť sprievodným dokumentom každého nového osobného automobilu, a členské štáty môžu povoliť registráciu a prevádzkovanie nového osobného automobilu, len ak je sprevádzané platným osvedčením o zhode. Údaje zhromaždené členskými štátmi by mali byť zhodné s osvedčením o zhode vydaným výrobcom pre príslušný osobný automobil.

(22) Súlad výrobcov s cieľmi podľa tohto nariadenia by sa mal hodnotiť na úrovni Spoločenstva. Výrobcovia, ktorých priemerné špecifické emisie CO2 prekročia limity povolené podľa tohto nariadenia, by mali od roku 2012 za každý nasledujúci kalendárny rok zaplatiť poplatok za nadmerné emisie. Poplatok by sa mal vyjadriť ako funkcia miery porušovania cieľov výrobcami a časom by sa mal zvyšovať. S cieľom dostatočne stimulovať prijímanie opatrení na znižovanie špecifických emisií CO2 osobných automobilov by mal poplatok odzrkadľovať technologické náklady. Poplatky za nadmerné emisie by sa mali považovať za príjem do rozpočtu Európskej únie.

(23) Týmto nariadením by nemalo byť dotknuté plné uplatňovanie pravidiel Spoločenstva o hospodárskej súťaži.

(24) Vzhľadom na prioritu vyplývajúcu z podstaty znižovania emisií CO2 by sa vykonávanie tohto nariadenia na úrovni Spoločenstva malo podporovať z existujúceho finančného nástroja Spoločenstva pre životné prostredie (LIFE+) v súlade s pravidlami a podmienkami uplatniteľnými na nariadenie Európskeho parlamentu a Rady (ES) č. 614/2007 z 23. mája 2007 o finančnom nástroji pre životné prostredie (LIFE+)[18].

(25) Opatrenia potrebné na vykonávanie tohto nariadenia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[19].

(26) Na Komisiu by sa mala preniesť najmä právomoc meniť a dopĺňať požiadavky na monitorovanie a posielanie údajov v závislosti od skúseností s uplatňovaním tohto nariadenia, zavádzať metódy na vyberanie poplatkov za nadmerné emisie a prijímať podrobné ustanovenia na zlepšenie uplatňovania odchýlok pre malých nezávislých špecializovaných výrobcov. Keďže ide o opatrenia všeobecného rozsahu, ktorými sa majú zmeniť a doplniť nepodstatné prvky tohto nariadenia a ktorými sa má doplniť toto nariadenie o nové nepodstatné prvky, mali by sa prijať v súlade s regulačným postupom s kontrolou stanoveným v článku 5a rozhodnutia 1999/468/ES.

(27) Z dôvodu zjednodušenia a právnej čistoty by sa rozhodnutie 1753/2000/ES malo zrušiť.

(28) Keďže sa ciele navrhovanej akcie nemôžu dosiahnuť na úrovni jednotlivých členských štátov, a preto sa z dôvodu rozsahu a účinkov navrhovanej akcie môžu lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity stanovenou v článku 5 zmluvy. V súlade so zásadou proporcionality stanovenou v tom istom článku neprekračuje táto smernica rámec toho, čo je potrebné na dosiahnutie uvedeného cieľa,

PRIJALI TOTO NARIADENIE:

Článok 1 Predmet úpravy a ciele

V tomto nariadení sa stanovujú výkonové emisné požiadavky v oblasti emisií CO2 pre nové osobné automobily s cieľom zabezpečiť riadne fungovanie vnútorného trhu a dosiahnuť celkový cieľ EÚ, podľa ktorého by sa malo dosiahnuť zníženie emisií CO2 priemerného nového vozového parku na 120 g CO2/km. Nariadením sa stanovujú priemerné emisie CO2 nových osobných automobilov na úrovni 130 g CO2/km, a to pomocou zlepšenej technológie motorov určenej v súlade s nariadením (ES) č. 715/2007 a jeho vykonávacími opatreniami. V rámci integrovaného prístupu Spoločenstva dopĺňajú toto nariadenie dodatočné opatrenia zodpovedajúce 10 g/km.

Článok 2 Rozsah pôsobnosti

1. Toto nariadenie sa uplatňuje na motorové vozidlá kategórie M1, ako sú vymedzené v prílohe II k smernici 2007/46/ES, s referenčnou hmotnosťou nepresahujúcou 2 610 kg a vozidlá, ktorých typové schvaľovanie sa rozširuje v súlade s článkom 2 ods. 2 nariadenia (ES) č. 715/2007 („osobné automobily“), ktoré sú po prvýkrát registrované v Spoločenstve a ktoré predtým neboli registrované mimo Spoločenstva („nové osobné automobily“).

2. Predchádzajúca registrácia mimo Spoločenstva kratšia ako tri mesiace pred registráciou v Spoločenstve sa nezohľadňuje.

3. Neuplatňuje sa na vozidlá na špeciálne účely vymedzené v odseku 5 prílohy II k smernici 2007/46/ES.

Článok 3 Vymedzenie pojmov

1. Na účely tohto nariadenia sa uplatňuje toto vymedzenie pojmov:

2. „priemerné špecifické emisie CO2“ sú vzhľadom na výrobcu priemerné špecifické emisie CO2 všetkých nových osobných automobilov, ktorých je výrobcom;

3. „osvedčenie o zhode“ je osvedčenie uvedené v článku 18 smernice 2007/46/ES[20];

4. „výrobca“ je osoba alebo orgán, ktorý schvaľovaciemu orgánu zodpovedá za všetky aspekty postupu typového schvaľovania ES v súlade so smernicou 2007/46/ES a za zabezpečenie zhody výroby;

5. „hmotnosť“ je hmotnosť vozidla s karosériou v prevádzkovom stave uvedená v osvedčení o zhode a vymedzená v oddiele 2.6 prílohy I k smernici 2007/46/ES;

6. „špecifické emisie CO2“ sú emisie osobného automobilu merané v súlade s nariadením (ES) č. 715/2007 a špecifikované v osvedčení o zhode ako hmotnosť (kombinovaných) emisií CO2;

7. „cieľová hodnota špecifických emisií“ predstavuje vzhľadom na výrobcu priemerné špecifické emisie CO2 povolené v súlade s prílohou I vzhľadom na každý nový osobný automobil, ktorého je výrobcom, alebo v prípade, v ktorom sa výrobcovi udelila odchýlka podľa článku 9, predstavuje špecifické emisie CO2 povolené v súlade s uvedenou odchýlkou.

2. Na účely tohto nariadenia sa výrobcovia považujú za prepojených ak sú prepojené ich podniky. „Prepojené podniky“ sú:

8. podniky, v ktorých má niektorá zmluvná strana dohody medzi jedným alebo viacerými podnikmi priamo alebo nepriamo:

i) právomoc vykonávať viac ako polovicu hlasovacích práv alebo

ii) právomoc vymenovať viac ako polovicu členov dozornej rady, predstavenstva alebo orgánov právne zastupujúcich podnik alebo

iii) právo riadiť záležitosti podniku;

9. podniky, ktoré môžu priamo alebo nepriamo vykonávať práva alebo právomoci uvedené v písmene a) nad niektorou zmluvnou stranou takejto dohody;

10. podniky, v ktorých má niektorý podnik uvedený v písmene b) priamo alebo nepriamo práva alebo právomoci uvedené v písmene a);

11. podniky, v ktorých má niektorá zmluvná strana takejto dohody spolu s jedným alebo viacerými podnikmi uvedenými v písmenách a), b) alebo c), alebo podniky, v ktorých majú dva alebo viaceré uvedené podniky, spolu práva alebo právomoci uvedené v písmene a);

12. podniky, v ktorých sú práva alebo právomoci uvedené v písmene a) spoločne v rukách:

i) strán takejto dohody alebo ich príslušných prepojených podnikov uvedených v písmenách a) až d) alebo

ii) jednej alebo viacerých strán takejto dohody alebo jedného alebo viacerých ich prepojených podnikov uvedených v písmenách a) až d) a jednej alebo viacerých tretích strán.

Článok 4 Cieľové hodnoty špecifických emisií

Každý výrobca osobných automobilov zabezpečí v kalendárnom roku začínajúcom 1. januára 2012 a v každom nasledujúcom kalendárnom roku, že jeho priemerné špecifické emisie CO2 neprekročia jeho cieľovú hodnotu špecifických emisií určenú v súlade s prílohou I alebo v prípade, v ktorom sa výrobcovi udelila odchýlka podľa článku 9, v súlade s uvedenou odchýlkou.

Článok 5 Združovanie

1. Výrobcovia iní ako výrobcovia, ktorým sa udelila odchýlka podľa článku 9, sa môžu v záujme splnenia svojich povinností podľa článku 4 združovať.

2. Dohoda o združení sa môže týkať jedného alebo viacerých kalendárnych rokov pod podmienkou, že celková platnosť dohody nepresahuje päť kalendárnych rokov a dohoda musí nadobudnúť platnosť 31. decembra prvého kalendárneho roku, za ktorý by sa objem emisií zlučoval, alebo pred týmto dátumom. Výrobcovia, ktorí sa združili, o tom informujú Komisiu, pričom:

13. špecifikujú výrobcov, ktorí budú zahrnutí do uvedeného združenia;

14. vymenujú jedného z výrobcov za správcu združenia, ktorý bude kontaktnou osobou združenia a bude zodpovedný za platbu poplatkov za akékoľvek nadmerné emisie uložených združeniu v súlade s článkom 7 a

15. poskytnú dôkaz o tom, že správca združenia bude schopný plniť povinnosti podľa bodu b).

3. Ak navrhovaný správca združenia nespĺňa požiadavky stanovené v ods. 2 písm. c), Komisia o tom informuje výrobcov.

4. Výrobcovia zahrnutí do združenia spoločne informujú Komisiu o každej zmene týkajúcej sa správcu združenia alebo jeho finančnej situácie, pokiaľ sa na jej základe môže ovplyvniť jeho schopnosť plniť požiadavky v ods. 2 písm. c), ako aj o každej zmene členstva v združení alebo o jeho rozpustení.

5. Výrobcovia môžu uzatvoriť dohody o združení pod podmienkou, že ich dohody sú v súlade s článkami 81 a 82 zmluvy a že sa na ich základe umožní otvorená, transparentná a nediskriminačná účasť každého výrobcu žiadajúceho o členstvo v združení za komerčne prijateľných podmienok. Bez obmedzenia všeobecnej uplatniteľnosti pravidiel EÚ o hospodárskej súťaži vzťahujúcich sa na takéto združenia zabezpečia všetci účastníci združenia najmä to, že v kontexte ich dohody o združení sa žiadne údaje nebudú zdieľať ani žiadne informácie vymieňať okrem týchto informácií:

i) priemerné špecifické emisie CO2,

ii) cieľová hodnota špecifických emisií,

iii) celkový počet registrovaných vozidiel.

6. Článok 5 sa neuplatňuje v prípade, ak sú všetci výrobcovia zahrnutí v združení prepojené podniky.

7. Okrem prípadov oznámených podľa článku 3 sa výrobcovia v združení, o ktorom bola Komisiu informovaná, považujú za jedného výrobcu na účely tohto nariadenia.

Článok 6 Monitorovanie priemerných emisií a podávanie správ

1. Každý členský štát zaznamená v súlade s časťou A prílohy II informácie o každom novom osobnom automobile registrovanom na jeho území v roku začínajúcom 1. januára 2010 a každom nasledujúcom roku.

2. Členské štáty do 28. februára 2011 a každý nasledujúci rok stanovia a predložia Komisii informácie uvedené v časti B prílohy II týkajúce sa predchádzajúceho kalendárneho roka. Tieto údaje sa predložia v súlade s formátom uvedeným v časti C prílohy II.

3. Členské štáty na žiadosť Komisie predložia aj celý súbor údajov zhromaždených v súlade s ods. 1.

4. Komisia vedie centrálny register údajov predložených členskými štátmi podľa tohto článku a k 30. júnu 2011 a každý nasledujúci rok pre každého výrobcu predbežne vypočíta:

16. priemerné špecifické emisie CO2 v Spoločenstve za predchádzajúci kalendárny rok;

17. cieľovú hodnotu špecifických emisií za predchádzajúci kalendárny rok a

18. rozdiel medzi jeho priemernými špecifickými emisiami CO2 za predchádzajúci kalendárny rok a jeho cieľovou hodnotou špecifických emisií v tom istom roku.

Komisia informuje každého výrobcu o predbežnom výpočte, ktorý sa na neho vzťahuje. Oznámenie obsahuje údaje podľa členských štátov o počte nových registrovaných osobných automobilov a ich špecifických emisiách CO2.

Register sa verejne sprístupní.

5. Výrobcovia môžu do 2 mesiacov od oznámenia predbežného výpočtu podľa ods. 4 informovať Komisiu o chybách v údajoch, pričom uvedú členský štát, v ktorého údajoch sa podľa nich vyskytla chyba.

Komisia zohľadní každé oznámenie výrobcov a do 30. septembra buď potvrdí alebo zmení, doplní a potvrdí predbežné výpočty podľa ods. 4.

6. V prípade, ak sa Komisii na základe výpočtov podľa ods. 5 na kalendárny rok 2010 alebo 2011 zdá, že priemerné špecifické emisie CO2 výrobcu v danom roku presiahli jeho cieľovú hodnotu špecifických emisií na daný rok, Komisia o tom výrobcu informuje.

7. Member States shall designate a competent authority for the collection and communication of the monitoring data in accordance with this Regulation and shall inform the Commission of the competent authority designated no later than 6 months after the entry into force of this Regulation.

8. Komisia môže prijať podrobné pravidlá monitorovania údajov a podávania správ podľa tohto článku a uplatňovania prílohy II v súlade s postupom uvedeným v článku 12 ods. 2.

Komisia môže na základe skúseností s uplatňovaním tohto nariadenia meniť a dopĺňať prílohu II. Opatrenia, ktorými sa majú zmeniť a doplniť nepodstatné prvky tohto nariadenia, sa prijímajú v súlade s regulačným postupom s kontrolou uvedeným v článku 12 ods. 3.

Článok 7 Poplatky za nadmerné emisie

1. Výrobcovi alebo v prípade združenia správcovi združenia uloží Komisia za každý kalendárny rok od roku 2012, za ktorý priemerné špecifické emisie CO2 výrobcu prekročia jeho cieľovú hodnotu špecifických emisií v danom roku, poplatok za nadmerné emisie.

2. Poplatok za nadmerné emisie podľa ods. 1 sa vypočíta podľa tohto vzorca:

Nadmerné emisie x počet nových osobných automobilov x poplatok za nadmerné emisie predpísaný v ods. 3.

Kde:

„nadmerné emisie“ je kladná hodnota počtu gramov na kilometer, o ktoré priemerné špecifické emisie výrobcu prekročili jeho cieľovú hodnotu špecifických emisií v kalendárnom roku, zaokrúhlených na najbližšie tri desatinné miesta a

„počet nových osobných automobilov“ je počet nových osobných automobilov, ktorých je výrobcom a ktoré sa v danom roku zaregistrovali.

3. Poplatok za nadmerné emisie je:

19. 20 EUR vo vzťahu k nadmerným emisiám v kalendárnom roku 2012,

20. 35 EUR vo vzťahu k nadmerným emisiám v kalendárnom roku 2013,

21. 60 EUR vo vzťahu k nadmerným emisiám v kalendárnom roku 2014 a

22. 95 EUR vo vzťahu k nadmerným emisiám v kalendárnom roku 2015 a ďalších kalendárnych rokoch.

4. Komisia určí spôsoby na vyberanie poplatkov za nadmerné emisie podľa ods. 1.

Opatrenia, ktorých rozšírením sa majú zmeniť a doplniť nepodstatné prvky tohto nariadenia, sa prijímajú v súlade s regulačným postupom s kontrolou uvedeným v článku 12 ods. 3.

5. Poplatky za nadmerné emisie sa považujú za príjem do rozpočtu Európskej únie.

Článok 8 Uverejňovanie výkonnosti výrobcov

1. Do 31. októbra 2011 a každého nasledujúceho roku uverejní Komisia zoznam, v ktorom podľa jednotlivých výrobcov uvedie:

23. ich cieľovú hodnotu špecifických emisií za predchádzajúci kalendárny rok,

24. ich priemerné špecifické emisie CO2 za predchádzajúci kalendárny rok,

25. rozdiel medzi ich priemernými špecifickými emisiami CO2 za predchádzajúci kalendárny rok a ich cieľovou hodnotou špecifických emisií v tom istom roku a

26. priemerné špecifické emisie CO2 pre všetky nové osobné automobily v Spoločenstve za predchádzajúci kalendárny rok.

2. Od 31. októbra 2013 sa v zozname uverejnenom podľa ods. 1 takisto uvedie, či výrobca splnil požiadavky stanovené v článku 4 vzhľadom na predchádzajúci kalendárny rok alebo nie.

Článok 9 Odchýlky pre malých nezávislých špecializovaných výrobcov

1. Uplatňovanie odchýlok od cieľovej hodnoty špecifických emisií vypočítanej v súlade s prílohou I môže uskutočniť výrobca, ktorý:

27. je zodpovedný za menej ako 10 000 nových osobných automobilov registrovaných v Spoločenstve za kalendárny rok a

28. nie je prepojený s iným výrobcom.

2. Žiadosť o odchýlku podľa ods. 1 sa môže vzťahovať najviac na päť kalendárnych rokov. Žiadosť sa predkladá Komisii a zahŕňa:

29. názov výrobcu a meno jeho kontaktnej osoby,

30. doklad o tom, že výrobca je oprávnený na uplatňovanie odchýlky podľa ods. 1,

31. podrobnosti o osobných automobiloch, ktoré vyrába, vrátane hmotnosti a špecifických emisií CO2 týchto osobných automobilov a

32. cieľovú hodnotu špecifických emisií konzistentnú s jeho možnosťami zníženia vrátane technických možností zníženia jeho špecifických emisií CO2.

3. Ak sa Komisia domnieva, že výrobca je oprávnený na uplatňovanie odchýlky podľa ods. 1, a je presvedčená, že cieľová hodnota špecifických emisií navrhovaná výrobcom zodpovedá jeho možnostiam zníženia vrátane technických možností zníženia jeho špecifických emisií CO2, udelí výrobcovi odchýlku. Táto odchýlka sa uplatňuje od 1. januára nasledujúceho roku po podaní žiadosti.

4. Výrobca, ktorému bola udelená odchýlka v súlade s týmto článkom, ihneď informuje Komisiu o každej zmene, ktorá má vplyv alebo môže mať vplyv na jeho oprávnenosť na uplatňovanie odchýlky.

5. Ak sa Komisia domnieva, či už na základe oznámenia podľa ods. 4 alebo z iných dôvodov, že výrobca nie je viac oprávnený na uplatňovanie odchýlky, zruší odchýlku s účinnosťou od 1. januára nasledujúceho kalendárneho roku a informuje o tom výrobcu.

6. Ak sa Komisia domnieva, že výrobca nerealizuje program znižovania uvedený vo svojej žiadosti, môže uvedenú odchýlku zrušiť.

7. Komisia môže prijať podrobné ustanovenia na vykonávanie odsekov 1 až 6 vrátane výkladu kritérií oprávnenosti na uplatňovanie odchýlky, obsahu žiadostí a obsahu a vyhodnocovania programov znižovania špecifických emisií CO2.

Opatrenia, ktorých rozšírením sa majú zmeniť a doplniť nepodstatné prvky tohto nariadenia, sa prijímajú v súlade s regulačným postupom s kontrolou uvedeným v článku 12 ods. 3.

Článok 10

Preskúmanie a podávanie správ

1. Komisia v roku 2010 predloží Európskemu parlamentu a Rade správu o preskúmaní pokroku dosiahnutého pri implementácii integrovaného prístupu Spoločenstva na zníženie emisií CO2 z ľahkých úžitkových vozidiel.

2. Komisia na základe údajov zasielaných podľa rozhodnutia 1753/2000/ES posúdi v roku 2010, či v rokoch 2006 až 2009 došlo ku kladnej alebo zápornej zmene hmotnosti nových osobných automobilov.

Ak došlo k zmene hmotnosti nových osobných automobilov, potom sa údaj v prílohe I týkajúci sa autonómneho zvýšenia hmotnosti zmení a doplní tak, aby bol priemerom ročných zmien hmotnosti v kalendárnych rokoch 2006 až 2009.

Zmeny a doplnenia, ktorými sa majú zmeniť a doplniť nepodstatné prvky tohto nariadenia, sa prijímajú v súlade s regulačným postupom s kontrolou uvedeným v článku 12 ods. 3.

3. Komisia preskúma technický rozvoj s ohľadom na možnú zmenu a doplnenie ustanovení nariadenia (ES) č. 715/2007 o typovom schvaľovaní motorových vozidiel.

Článok 11 Informácia pre spotrebiteľov

Výrobcovia od 1. januára 2010 zabezpečia, aby sa na štítkoch, plagátoch alebo v reklamnej literatúre a materiáloch podobného druhu uvedených v článkoch 3, 5 a 6 smernice 1999/94/ES uvádzala miera, do akej sa špecifické emisie CO2 osobného automobilu ponúkaného na predaj líšia od cieľovej hodnoty špecifických emisií pre tento osobný automobil podľa prílohy I.

Článok 12 Výbor

1. Komisii pomáha výbor zriadený podľa článku 8 rozhodnutia 93/389/EHS.

2. Ak sa odkazuje na tento odsek, uplatňujú sa články 5 a 7 rozhodnutia 1999/468/ES so zreteľom na jeho článok 8.

Obdobie uvedené v článku 5 ods. 6 rozhodnutia 1999/468/ES sa stanovuje na tri mesiace.

3. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.

Článok 13 Financovanie Spoločenstvom

Vykonávanie tohto nariadenia na úrovni Spoločenstva sa podporuje z existujúceho finančného nástroja Spoločenstva pre životné prostredie (LIFE+) v súlade s pravidlami a podmienkami uplatniteľnými na nariadenie (ES) č. 614/2007.

Článok 14 Zrušenie

Rozhodnutie 1753/2000/ES sa zruší s účinnosťou od 1. januára 2010.

Články 4, 9 a 10 uvedeného rozhodnutia sa však naďalej uplatňujú dovtedy, kým Komisia nepredloží Európskemu parlamentu správu o monitorovaní údajov za kalendárny rok 2009.

Článok 15 Nadobudnutie účinnosti

Toto nariadenie nadobúda účinnosť tretím dňom po jeho uverejnení v Úradnom vestníku Európskej únie .

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli […]

Za Európsky parlament Za Radu

predseda predseda

[…] […]

PRÍLOHA I CIEĽOVÉ HODNOTY ŠPECIFICKÝCH EMISIÍ CO 2

1. Povolené špecifické emisie CO2 každého nového osobného automobilu merané v gramoch na kilometer sa určujú podľa tohto vzorca:

povolené špecifické emisie CO2 = 130 + a × (M – M0)

Kde:

M = hmotnosť automobilu v kilogramoch (kg)

M0 = 1289,0 × f

f = (1 + AMI)6

Autonómne zvýšenie hmotnosti (AMI) = 0 %

a = 0,0457

2. Cieľová hodnota špecifických emisií pre výrobcu v kalendárnom roku sa vypočítava ako priemer povolených špecifických emisií každého nového osobného automobilu, ktorého je výrobcom, v danom kalendárnom roku.

PRÍLOHA IIMONITOROVANIE EMISIÍ A PODÁVANIE SPRÁV

ČASŤ A – Zhromažďovanie údajov o nových osobných automobiloch a zisťovanie informácií o monitorovaní CO 2

1. Členské štáty zaznamenávajú o každom novom osobnom automobile registrovanom na ich území v roku začínajúcom 1. januára 2010 a každom nasledujúcom roku tieto podrobnosti:

33. výrobcu,

34. jeho model, variant a verziu,

35. jeho špecifické emisie CO2(g/km),

36. jeho hmotnosť (kg),

37. jeho rázvor kolies (mm) a

38. jeho rozchod (mm).

2. Podrobnosti uvedené v ods. 1 sa pre príslušný osobný automobil prevezmú z osvedčenia o zhode. Ak sa v certifikáte o zhode špecifikuje minimálna aj maximálna hmotnosť osobného automobilu, členské štáty použijú na účely tohto nariadenia iba maximálny údaj.

3. Členské štáty stanovia v súlade s metódami opísanými v časti B za rok začínajúci 1. januára 2010 a každý nasledujúci rok tieto podrobnosti podľa výrobcov:

39. celkový počet nových osobných automobilov registrovaných na ich území,

40. priemerné špecifické emisie CO2, ako sa stanovuje v ods. 7 časti B tejto prílohy,

41. priemernú hmotnosť, ako sa stanovuje v ods. 8 časti B tejto prílohy,

42. pre každý variant každej verzie každého modelu nového osobného automobilu:

i) celkový počet nových osobných automobilov registrovaných na ich území, ako sa stanovuje v ods. 7 časti B tejto prílohy,

(ii) špecifické emisie CO2,

(iii) hmotnosť,

(iv) stopu automobilu, ako sa stanovuje v ods. 9 časti B tejto prílohy.

ČASŤ B – Metodika zisťovania informácií o monitorovaní CO 2 nových osobných automobilov

1. Informácie o monitorovaní, ktoré členské štáty musia stanoviť v súlade s ods. 3 časti A, sa stanovujú v súlade s metodikou uvedenou v tejto časti.

Počet registrovaných nových osobných automobilov ( N )

2. Členské štáty stanovia počet nových osobných automobilov registrovaných v rámci svojho územia za príslušný monitorovaný rok, N .

Priemerné špecifické emisie CO 2 nových osobných automobilov ( S ave )

3. Priemerné špecifické emisie CO2 všetkých nových osobných automobilov novoregistrovaných na území členského štátu za monitorovaný rok ( S ave ) sa vypočítavajú vydelením súčtu špecifických emisií CO2 každého jednotlivého nového osobného automobilu, S , počtom nových osobných automobilov, N .

S ave = (1/ N ) × Σ S

Priemerná hmotnosť nových osobných automobilov

Priemerná hmotnosť všetkých nových osobných automobilov registrovaných na území členského štátu za monitorovaný rok ( M ave ) sa vypočítava vydelením súčtu hmotnosti každého jednotlivého nového osobného automobilu, M , počtom nových osobných automobilov, N .

M ave = (1/ N ) × Σ M

Distribúcia podľa variantu nových osobných automobilov

4. Pre každý variant každej verzie každého modelu nového osobného automobilu sa má zaznamenať počet novoregistrovaných osobných automobilov, hmotnosť vozidiel, špecifické emisie CO2 a stopa automobilu.

Stopa

Stopa automobilu sa vypočítava vynásobením rázvoru kolies automobilu rozchodom automobilu.

ČASŤ C – Formát prenosu údajov

1. Členské štáty predložia za každého výrobcu a každý rok údaje opísané v ods. 3 časti A v týchto formátoch:

- Súhrnné údaje:

Rok: |

Výrobca | Počet registrovaných nových osobných automobilov spolu | Priemerné špecifické emisie CO2 (g/km) | Priemerná hmotnosť (kg) | Priemerná stopa (m2) |

(Výrobca 1) | … | … | … | … |

(Výrobca 2) | … | … | … | … |

… | … | … | … | … |

Všetci výrobcovia spolu | … | … | … | … |

- Podrobné údaje na úrovni výrobcu:

07 01 04 01 | Nepovinné | Nedif.[21] | NIE | NIE | ÁNO | č. 2 |

07 03 07 | Nepovinné | Dif. | NIE | NIE | ÁNO | č. 2 |

4. ZHRNUTIE ZDROJOV

4.1. Finančné zdroje

4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP)

v mil. EUR (zaokrúhlené na 3 desatinné miesta)

Druh výdavkov | Oddiel č. | 2010 | 2011 | 2012 | 2013 | 2014 | 2015 a nasl. | Spolu |

Prevádzkové výdavky[22] |

Viazané rozpočtové prostriedky (VRP) | 8.1. | a | 0,400 | 0,200 | 0,200 | 0,300 | 0,300 | 0,300 | 1,700 |

Platobné rozpočtové prostriedky (PRP) | b | 0,240 | 0,200 | 0,240 | 0,260 | 0,280 | 0,480 | 1,700 |

Administratívne výdavky zahrnuté v referenčnej sume[23] |

Technická a administratívna pomoc (NRP) | 8.2.4. | c | - | - | - | - | - | - | - |

CELKOVÁ REFERENČNÁ SUMA |

Viazané rozpočtové prostriedky | a+c | 0,400 | 0,200 | 0,200 | 0,300 | 0,300 | 0,300 | 1,700 |

Platobné rozpočtové prostriedky | b+c | 0,240 | 0,200 | 0,240 | 0,260 | 0,280 | 0,480 | 1,700 |

Administratívne výdavky nezahrnuté v referenčnej sume[24] |

Ľudské zdroje a súvisiace výdavky (NRP) | 8.2.5. | d | 0,351 | 0,351 | 0,351 | 0,585 | 0,585 | 0,585 | 2,808 |

Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6. | e | 0,125 | 0,095 | 0,065 | 0,068 | 0,068 | 0,068 | 0,489 |

Celkové orientačné finančné náklady na akciu |

VRP vrátane nákladov na ľudské zdroje spolu | a+c+d+e | 0,876 | 0,646 | 0,616 | 0,953 | 0,953 | 0,953 | 4,997 |

PRP vrátane nákladov na ľudské zdroje spolu | b+c+d+e | 0,716 | 0,646 | 0,656 | 0,913 | 0,933 | 1,133 | 4,997 |

Údaje o spolufinancovaní

Ak návrh predpokladá spolufinancovanie zo strany členských štátov alebo iných subjektov (uveďte ktorých), odhadovanú výšku spolufinancovania je potrebné uviesť v nasledujúcej tabuľke (ak sa predpokladá spolufinancovanie zo strany viacerých subjektov, pridajte ďalšie riadky).

v mil. EUR (zaokrúhlené na 3 desatinné miesta)

Subjekt podieľajúci sa na spolufinancovaní | Rok n | n+1 | n+2 | n+3 | n+4 | n+5 a nasl. | Spolu |

…………………… | f |

VRP vrátane spolufinancovania spolu | a+c+d+e+f |

4.1.2. Zlučiteľnosť s finančným plánovaním

( Návrh je zlučiteľný s platným finančným plánovaním do roku 2013.

( Návrh si vyžaduje zmenu v plánovaní príslušnej výdavkovej kapitoly vo finančnom výhľade.

( Návrh si môže vyžadovať uplatnenie ustanovení medziinštitucionálnej dohody[25] (t. j. nástroj flexibility alebo revíziu finančného výhľadu).

4.1.3. Finančný vplyv na príjmy

( Návrh nemá finančný vplyv na príjmy.

( Návrh má finančný vplyv na príjmy, a to s týmto účinkom:

v mil. EUR (zaokrúhlené na 1 desatinné miesto)

Pred akciou [Rok n-1] | Stav po akcii |

Počet ľudských zdrojov spolu | 3 | 3 | 3 | 5 | 5 | 5 |

5. CHARAKTERISTIKY A CIELE

5.1. Potreby, ktoré sa majú uspokojiť v krátkodobom alebo dlhodobom horizonte

Celkovým cieľom tohto nariadenia je obmedziť do roku 2012 priemerné emisie na priemernej vzorke nového vozového parku na 130 g CO2/km. Tento cieľ je súčasťou integrovaného prístupu a bude doplnený opatreniami poskytujúcimi ďalších 10 g CO2/km s cieľom splniť cieľ Spoločenstva, ktorým je úroveň 120 g CO2/km, ako sa predpokladá v oznámení Komisie o revidovanej stratégií v oblasti CO2 a automobilov zo 7. februára 2007 (KOM(2007) 19).

5.2. Pridaná hodnota v prípade zapojenia Spoločenstva, zlučiteľnosť návrhu s inými finančnými nástrojmi a možná synergia

Spoločenstvo má dlhodobý cieľ znížiť priemerné emisie CO2 z nových automobilov v Spoločenstve a Rada a Európsky parlament vyzvali Komisiu, aby predložila legislatívny návrh o tejto záležitosti. Členské štáty nemôžu v dostatočnej miere dosiahnuť ciele návrhu z dôvodu potreby vyhnúť sa prekážkam na jednotnom trhu, cezhraničnej povahe klimatických zmien a významným rozdielom v súčasných národných priemeroch špecifických emisií CO2 pre nové osobné automobily. Prijatie cieľov týkajúcich sa emisií CO2 z automobilov na úrovni Spoločenstva navyše poskytne výrobcom pri implementácii požadovaného zníženia CO2 v ich celom novom vozovom parku v Spoločenstve väčšiu flexibilitu ako osobitné stratégie pre špecifické ciele národného zníženia emisií.

5.3. Ciele, očakávané výsledky a súvisiace ukazovatele návrhu v kontexte rámca ABM

Návrhom sa sledujú nasledovné všeobecné politické ciele:

- poskytnúť vysokú úroveň ochrany životného prostredia v Európskej únii a prispieť k dosiahnutiu kjótskych cieľov EÚ,

- zlepšiť bezpečnosť dodávok energie v rámci EÚ,

- posilniť konkurencieschopnosť európskeho automobilového priemyslu a podporiť výskum v oblasti technológií na účinné využívanie paliva.

Špecifickým cieľom návrhu je znížiť vplyv klimatických zmien a zlepšiť účinnosť využívania palív v osobných automobiloch prostredníctvom dosiahnutia cieľov priemernej hodnoty emisií 130 g CO2/km pre novo predané automobily. Táto hodnota priemerných emisií bude ukazovateľom, na základe ktorého sa bude sledovať implementácia návrhu.

5.4. Spôsob implementácie (orientačný)

( Centralizované hospodárenie

( priamo na úrovni Komisie

( nepriamo delegovaním právomocí na:

( výkonné agentúry

( subjekty zriadené Spoločenstvami podľa článku 185 nariadenia o rozpočtových pravidlách

( Národné verejné subjekty/subjekty poverené poskytovaním služieb vo verejnom záujme

( Zdieľané alebo decentralizované hospodárenie

( s členskými štátmi

( s tretími krajinami

( Spoločné hospodárenie s medzinárodnými organizáciami (bližšie uveďte)

Poznámky:

6. MONITOROVANIE A HODNOTENIE

6.1. Systém monitorovania

Návrh bude stavať na už existujúcej schéme monitorovania, ktorá bola stanovená na účely sledovania implementácie stratégie týkajúcej sa CO2 a automobilov. Táto schéma je založená na údajoch, ktoré Komisii predložili členské štáty, a ktoré sa týkali registrácie nových automobilov a ich vlastností vrátane špecifických emisií CO2.

V zmluvách podpísaných Komisiou na účely implementácie smernice sa ustanoví, že Komisia (alebo iný zástupca, ktorého vymenuje) vykonáva dozor a finančnú kontrolu a Dvor audítorov audity. V prípade potreby sa tieto činnosti vykonávajú na mieste.

6.2. Hodnotenie

6.2.1. Hodnotenie ex-ante

Pozri hodnotenie vplyvu, ktoré je priložené k tomuto návrhu v podobe pracovného dokumentu útvarov Komisie. Hodnotil sa vplyv všetkých navrhnutých opatrení z hospodárskeho, sociálneho a environmentálneho hľadiska.

6.2.2. Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností)

6.2.3. Podmienky a pravidelnosť budúcich hodnotení

Opatrenie sa preskúma v súlade s článkom 10.

7. opatrenia proti podvodom

Úplne uplatnenie interných kontrolných noriem č. 14, 15, 16, 18, 19, 20, 21, ako aj zásad nariadenia Rady (ES, Euratom) č. 1605/2002 o finančnom nariadení o rozpočtových pravidlách, ktoré sa vzťahujú na všeobecný rozpočet Európskych spoločenstiev.

Komisia zabezpečí, aby sa pri vykonávaní akcií financovaných podľa súčasného návrhu chránili finančné záujmy Spoločenstva uplatňovaním preventívnych opatrení proti podvodom, korupcii a všetkým iným protiprávnym konaniam, a to účinnými kontrolami a spätným získavaním neoprávnene vyplatených súm a v prípade zistenia nezrovnalostí účinnými, primeranými a odradzujúcimi sankciami v súlade s nariadením Rady (ES, Euratom) č. 2988/95 a (Euratom, ES) č. 2185/96 a nariadením Európskeho parlamentu a Rady (ES) č. 1073/1999.

Z článku 6 a zo súvisiacej prílohe II vyplýva ustanovenie dôkladného systému monitorovania a podávania správ s cieľom zabrániť podvodom pri implementácii článku 7. Okrem toho z ods. 8 článku 6 vyplýva, že Komisia môže prijať usmernenia o monitorovaní a podávaní správ, ktoré budú musieť členské štáty rešpektovať.

8. PODROBNÉ ÚDAJE O ZDROJOCH

8.1. Ciele návrhu z hľadiska ich finančných nákladov

viazané rozpočtové prostriedky v mil. EUR (zaokrúhlené na 3 desatinné miesta)

2010 | 2011 | 2012 | 2013 | 2014 | 2015 |

Úradníci alebo dočasní zamestnanci[27] (XX 01 01) | A*/AD | 2 | 2 | 2 | 4 | 4 | 4 |

B*, C*/AST | 1 | 1 | 1 | 1 | 1 | 1 |

Zamestnanci financovaní[28] podľa článku XX 01 02 |

Iní zamestnanci[29] financovaní podľa článku XX 01 04/05 |

SPOLU | 3 | 3 | 3 | 5 | 5 | 5 |

8.2.2. Opis úloh vyplývajúcich z akcie

V prvých rokoch (2010 – 2012) budú hlavné úlohy vyplývajúce z akcie spojené s konsolidáciou schémy monitorovania prostredníctvom usmerňovania členských štátov a budovania na predchádzajúcej monitorovacej činnosti členských štátov, ktorá bola ustanovená v rozhodnutí 1753/2000/ES (ktoré sa zruší týmto nariadením). Komisia bude musieť okrem monitorovacieho dohľadu viesť centrálny register oznámených údajov, informovať výrobcov automobilov o údajoch, ktoré sa ich týkajú a ktoré boli predložené členskými štátmi, zverejniť tieto údaje a od roku 2011 každoročne uverejňovať správu o monitorovaní. Okrem toho bude treba od roku 2013 zabezpečiť výber poplatkov za prekročenie emisií.

8.2.3. Pôvod ľudských zdrojov (štatutárny)

( Pracovné miesta pridelené v súčasnosti na riadenie programu, ktoré sa majú nahradiť alebo predĺžiť.

( Pracovné miesta predbežne pridelené v rámci plnenia RPS/PNR (ročnej politickej stratégie/predbežného návrhu rozpočtu) na rok n.

( Pracovné miesta požadované v ďalšom postupe RPS/PNR.

( Pracovné miesta preobsadzované zo zdrojov existujúcich v príslušnom riadiacom útvare (vnútorná reorganizácia).

( Pracovné miesta požadované na rok n, ale neplánované v rámci RPS/PNR daného roku.

8.2.4. Ostatné administratívne výdavky zahrnuté v referenčnej sume (XX 01 04/05 – Výdavky na administratívne riadenie)

v mil. EUR (zaokrúhlené na 3 desatinné miesta)

Rozpočtová položka (číslo a názov) | Rok 2010 | Rok 2011 | Rok 2012 | Rok 2013 | Rok 2014 | Rok 2015 a nasl. | SPOLU |

Iná technická a administratívna pomoc |

- intra muros |

- extra muros |

Technická a administratívna pomoc spolu | 0 | 0 | 0 | 0 | 0 | 0 | 0 |

8.2.5. Finančné náklady na ľudské zdroje a súvisiace náklady nezahrnuté v referenčnej sume

v mil. EUR (zaokrúhlené na 3 desatinné miesta)

Druh ľudských zdrojov | 2010 | 2011 | 2012 | 2013 | 2014 | 2015 a nasl. |

Úradníci a dočasní zamestnanci (XX 01 01) | 0,351 | 0,351 | 0,351 | 0,585 | 0,585 | 0,585 |

Zamestnanci financovaní podľa článku XX 01 02 (pomocní zamestnanci, vyslaní národní experti, zmluvní zamestnanci atď.) (uveďte rozpočtovú položku) |

Náklady na ľudské zdroje a súvisiace náklady (nezahrnuté v referenčnej sume) spolu | 0,351 | 0,351 | 0,351 | 0,585 | 0,585 | 0,585 |

Výpočet – Úradníci a dočasní zamestnanci |

V prípade potreby pozri bod 8.2.1. |

Štandardná mzda pre 1 úradníka alebo dočasného zamestnanca je podľa bodu 8.2.1 0,117 mil. EUR. |

Výpočet – Zamestnanci financovaní podľa článku XX 01 02 |

V prípade potreby pozri bod 8.2.1. |

8.2.6. Ostatné administratívne výdavky nezahrnuté v referenčnej sume

v mil. EUR (zaokrúhlené na 3 desatinné miesta) |

2010 | 2011 | 2012 | 2013 | 2014 | 2015 a nasl. | 2010 - 2015 |

XX 01 02 11 01 – Služobné cesty | 0,005 | 0,005 | 0,005 | 0,008 | 0,008 | 0,008 | 0,039 |

XX 01 02 11 02 – Zasadnutia a konferencie | 0,060 | 0,030 | 0,030 | 0,030 | 0,030 | 0,030 | 0,210 |

XX 01 02 11 03 – Výbory[31] | 0,060 | 0,060 | 0,030 | 0,030 | 0,030 | 0,030 | 0,240 |

XX 01 02 11 04 – Štúdie a konzultácie |

XX 01 02 11 05 – Informačné systémy |

2 Ostatné výdavky na riadenie (XX 01 02 11) spolu |

3 Ostatné výdavky administratívnej povahy (spresnite uvedením odkazu na rozpočtovú položku) |

Administratívne náklady (nezahrnuté v referenčnej sume) okrem nákladov na ľudské zdroje a súvisiacich nákladov spolu | 0,125 | 0,095 | 0,065 | 0,068 | 0,068 | 0,068 | 0,489 |

Výpočet – Ostatné administratívne výdavky nezahrnuté v referenčnej sume |

Od roku 2010 do roku 2012, 5 služobných ciest ročne za 1 000 EUR na služobnú cestu. Od roku 2013 je to 8 služobných ciest ročne. Schôdze regulačného výboru stanovené podľa nariadenia (jednotkové náklady: 30 000 EUR na schôdzu) sa v prvých dvoch rokoch predpokladajú dvakrát ročne, neskôr raz ročne. Schôdze expertov o špecifických otázkach týkajúcich sa implementácie nariadenia (jednotkové náklady: 30 000 EUR na schôdzu) sa na rok 2010 predpokladajú dvakrát a neskôr raz ročne. |

Finančné potreby týkajúce sa ľudských a administratívnych zdrojov budú pokryté z pridelených prostriedkov, ktoré môžu byť s ohľadom na rozpočtové obmedzenia schválené pre riadiace GR v rámci ročného postupu prideľovania.

[1] Ú. v. ES L 33, 7.2.1994, s. 11.

[2] KOM(2007) 2.

[3] Ú. v. EÚ C […], […], s. […].

[4] Ú. v. EÚ C […], […], s. […].

[5] Ú. v. EÚ C […], […], s. […].

[6] Ú. v. EÚ C […], […], s. […].

[7] Ú. v. ES L 33, 7.2.1994, s. 11.

[8] KOM(2007) 2.

[9] Ú. v. ES L 202, 10.8.2000, s. 1.

[10] KOM(95) 689, v konečnom znení.

[11] K(1999) 107, Ú. v. ES L 40, 13.2.1999, s. 49.

[12] K(2000) 803, Ú. v. ES L 100, 20.4.2000, s. 55.

[13] K(2000) 801, Ú. v. ES L 100, 20.4.2000, s. 57.

[14] KOM(2007) 19, v konečnom znení.

[15] KOM(2007) 22, v konečnom znení.

[16] Ú. v. EÚ L 171, 29.6.2007, s. 1.

[17] Ú. v. EÚ L 263, 9.10.2007, s. 1.

[18] Ú. v. EÚ L 149, 9.6.2007, s. 1.

[19] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

[20] Ú. v. EÚ L 263, 9.10.2007, s. 1.

[21] Nediferencované rozpočtové prostriedky (ďalej len „NRP“).

[22] Výdavky, ktoré nespadajú do kapitoly xx 01 príslušnej hlavy xx.

[23] Výdavky, ktoré spadajú do článku xx 01 04 hlavy xx.

[24] Výdavky, ktoré spadajú do kapitoly xx 01 okrem výdavkov podľa článkov xx 01 04 alebo xx 01 05.

[25] Pozri body 19 a 24 medziinštitucionálnej dohody.

[26] V prípade potreby, t. j. ak akcia trvá dlhšie ako 6 rokov, pridajte ďalšie stĺpce.

[27] Náklady, ktoré NIE sú zahrnuté v referenčnej sume.

[28] Náklady, ktoré NIE sú zahrnuté v referenčnej sume.

[29] Náklady, ktoré sú zahrnuté v referenčnej sume.

[30] Uveďte odkaz na konkrétny legislatívny finančný výkaz pre príslušné výkonné agentúry.

[31] Uveďte druh výboru a skupinu, ku ktorej patrí.